A Mohácsi Önkormányzat

**1/2020.(II.17.)**

**r e n d e l e t e**

**a 2020. évi költségvetésről**

Mohács Város Képviselő-testülete a helyi önkormányzatokról szóló 2011. évi CLXXXIX. törvény, és az államháztartásról szóló 2011. évi CXCV. törvény (a továbbiakban: Áht.) által adott felhatalmazás alapján – figyelemmel Magyarország 2020. évi központi költségvetéséről szóló 2019. évi LXXI. törvény és az Áht. végrehajtására kiadott 368/2011.(XII.31.)Korm. rendeletben (Ávr.) foglaltakra – Mohács Város Önkormányzata 2020. évi költségvetéséről és végrehajtásának szabályairól, valamint a végrehajtáshoz kapcsolódó önkormányzati rendeletek módosításáról az alábbi rendeletet alkotja:

## A rendelet tartalma és mellékletei

**1.§ (1)** Mohács Város Önkormányzata költségvetési rendeletének az alábbi elemeket kell tartalmaznia:

1. a rendelet hatályát

2. az önkormányzat címrendjét

3. az önkormányzat létszámkeretét

4. az önkormányzat költségvetési bevételi előirányzatait és költségvetési kiadási előirányzatait

a) működési bevételek és működési kiadások, felhalmozási bevételek és felhalmozási kiadások, kiemelt előirányzatok, és

b) kötelező feladatok, önként vállalt feladatok és államigazgatási feladatok szerinti bontásban,

5. az önkormányzat által irányított költségvetési szervek költségvetési bevételi előirányzatait és költségvetési kiadási előirányzatait

a) kiemelt előirányzatok,

b) kötelező feladatok, önként vállalt feladatok és államigazgatási feladatok szerinti bontásban,

6. a költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban,

7. a költségvetési hiány belső finanszírozására szolgáló finanszírozási bevételi előirányzatokat,

8. a költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,

9. a költségvetési év azon fejlesztési céljait, amelyek megvalósításához a Gst 3.§ (1) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

10. a Gst 3.§ (1) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst 45.§ (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeit, és

11. a költségvetés végrehajtásával kapcsolatos hatásköröket, így különösen a Mötv. 68.§ (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34.§ (2) bekezdése szerinti esetleges felhatalmazást.

12. a költségvetési rendeletben elkülönítetten szerepel az évközi többletigények, valamint az elmaradt bevételek pótlására szolgáló általános tartalék és céltartalék.

13. a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell – szöveges indokolással együtt – bemutatni:

a) a helyi önkormányzat költségvetési mérlegét közgazdasági tagolásban, előirányzat felhasználási tervét,

b) a többéves kihatással járó döntések számszerűsítését évenkénti bontásban és összesítve,

c) a közvetett támogatásokat – így különösen adóelengedéseket, adókedvezményeket – tartalmazó kimutatást legalább az alábbi részletezettségben kell bemutatni:

- az ellátottak térítési díjának, kártérítésének méltányossági alapon történő elengedésének összege,

- a lakosság részére lakásépítéshez, lakásfelújításhoz nyújtott kölcsönök elengedésének összege,

- a helyi adónál, gépjárműadónál biztosított kedvezmény, mentesség összege adónemenként,

- a helyiségek, eszközök hasznosításából származó bevételből nyújtott kedvezmény, mentesség összege, és

- az egyéb nyújtott kedvezmény vagy kölcsön elengedésének összege.

d) A 29/A.§ szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A.§ szerinti tervszámoktól történő esetleges eltérés indokait.

14. az EU-s pályázati eszközöket,

15. a normatív állami hozzájárulásokat,

16. a céljelleggel juttatott támogatásokat,

17. a gördülő tervezést,

18. a Pénzügyi és Gazdasági Bizottság véleményét,

19. az önkormányzat fenntartásban működő költségvetési szervekkel történt egyeztetés dokumentumát,

20. a költségvetés végrehajtására vonatkozó szabályokat,

21. a záró rendelkezéseket,

22. a hatálybalépést.

### **A rendelet hatálya**

**2.§** A rendelet hatálya kiterjed Mohács Város Önkormányzatának Képviselő-testületére, annak bizottságaira, a Mohácsi Polgármesteri Hivatalra, és az önkormányzat felügyelete alá tartozó intézményekre, továbbá mindazon természetes és jogi személyekre és jogi személyiséggel nem rendelkező szervezetekre, akik, illetőleg amelyek e költségvetésből támogatásban részesülnek.

## Címrend, létszámkeret

**3.§ (1)** Mohács Város Önkormányzata címrendjét az 1. számú mellékletben foglaltak szerint állapítja meg.

**(2)** Az önállóan működő és gazdálkodó és az önállóan működő költségvetési szervek külön-külön alkotnak egy-egy címet.

**(3)** Az Önkormányzat költségvetésében szereplő kiadások és bevételek a 7., 8/A., 8/B., 8/C., 8/D. és 8/E. mellékletek szerinti felsorolásban külön-külön címet alkotnak.

**4.§** Az Önkormányzatnak és költségvetési szerveinek létszámkeretét a Képviselő-testültet a 2. melléklet szerint állapítja meg.

## A költségvetés bevételi, kiadási főösszegei

**5.§** **(1)** Mohács Város Önkormányzatának 2020. évi költségvetésének a

a) kiadási főösszege 9.803.852 eFt, ebből tárgyévi kiadások összege 9.803.852 eFt,

b) bevételi főösszege 9.803.852 eFt, ebből tárgyévi bevételek összege 8.234.029 eFt,

c) tárgyévi hiánya 1.569.823 eFt, ebből működési hiány 0 e Ft, fejlesztési hiány 1.569.823 eFt,

d) működési célú kiadás összege 3.401.539 eFt,

ebből személyi jellegű kiadás 930.682 eFt,

munkaadókat terhelő járulékok 162.401 eFt,

dologi kiadások 696.978 eFt,

ellátottak pénzbeni juttatása 82.298 eFt,

átadott pénzeszközök 1.380.577 eFt,

felújítási kiadások 1.350 eFt,

felhalmozási kiadások 21.588 eFt,

működési célú tartalékok 125.665 eFt.

működési célú bevétel összege 3.401.539 eFt,

e) felhalmozási célú kiadások 6.402.313 eFt,

ebből dologi kiadás 0 eFt,

átadott pénzeszközök felhalmozási célra 218.864 eFt,

felújítások összege 203.000 eFt,

felhalmozási kiadások 5.495.901 eFt,

hiteltörlesztés 0 eFt,

kölcsönök nyújtása 19.000 eFt,

kamat kiadások 0e Ft,

fejlesztési célú tartalékok 465.548 eFt,

felhalmozási célú bevételek 6.402.313 eFt,

f) költségvetési hiány belső finanszírozása:

előző évi pénzmaradvány igénybe vétele 1.569.823 eFt, ebből működési célú 0 eFt, fejlesztési célú 1.569.823 eFt, értékpapír értékesítés 0 eFt.

g) költségvetési hiány külső finanszírozása:

fejlesztési/működési célú hitel felvétel tervezett összege 0 eFt.

**(2)** Mohács Város Önkormányzatának összevont pénzügyi mérleget a 3. melléklet tartalmazza.

**(3)** Az (1) bekezdésben meghatározott pénzügyi mérleg működési bevételi és kiadási előirányzatait, az 5. számú, a felhalmozási célú bevételi és kiadási előirányzatait a 4. melléklet tartalmazza mérlegszerűen, egymástól elkülönítetten, együtt egyensúlyban.

## Tartalékok, és azok felhasználási rendje

**6.§** **(1)** Mohács Város Önkormányzata a gazdálkodás biztonsága érdekében az előre nem tervezhető kiadások biztosítására, az intézményi működtetés hiányának pótlására, az esetlegesen elmaradó bevételek kompenzálására általános tartalékot, valamint céltartalékként pályázati és polgármesteri alapot képez.

**(2)** Az önkormányzati költségvetési tartalék összesen 591.213 eFt, melyből

1. általános tartalék 125.665 eFt,
2. fejlesztési céltartalék 465.548 eFt, amely 5.000 eFt polgármesteri alapot és 100.000 e Ft pályázati alapot, 3 500 eFt környezetvédelmi alapot tartalmaz,
3. A pályázati-, és polgármesteri alap felosztását a 10. melléklet tartalmazza.

**(3)** A tartalékok felhasználási rendjét a 46. számú szabályzat tartalmazza.

## Működési és fenntartási költségvetés

**7.§ (1)** Az önkormányzat működési és fenntartási költségvetését a 6. melléklet tartalmazza.

**(2)** Az önkormányzat 6. melléklet szerinti működési és fenntartási költségvetését az egyes intézmények vonatkozásában a következő mellékletek részletezik:

1. az Egészségügyi Alapellátó Szervezet működési és fenntartási költségvetését a 7. melléklet,
2. az Önkormányzat, a Mohácsi Polgármesteri Hivatal és a delegált önállóan működő költségvetési szervek működési és fenntartási költségvetését a 8. melléklet,

**(3)** A Mohács-Szigeti Településrészi Önkormányzat működési és fenntartási költségvetését a 8/A-22. melléklet tartalmazza.

## Felújítási és felhalmozási költségvetés és EU pályázati eszközök

**8.§ (1)** Az önkormányzat felújítási és felhalmozási kiadása összesen 6.402.313eFt, ebből

a) a beruházások előirányzata 5.394.301eFt,

b) a felújítások előirányzata 203.000 eFt,

**(2)** Az (1) bekezdésben szereplő összegekből az EU-spályázati források bevonásával megvalósuló projektek kiadása 5.080.287eFt, bevétele 4.419.881eFt,

**(3)** A fejlesztési forrásokat a következő bevételek képezik:

* környezetvédelmi bírság önkormányzatot illető része,
* önkormányzati tulajdon után kapott osztalék,
* telek és ingatlanértékesítés bevételei,
* lakásértékesítésből, törlesztésből, lakáshitel visszafizetésből származó bevétel,
* lekötött eszközök után kamatok,
* közműfejlesztési hozzájárulások,
* közterület-foglalási díjak,
* földterület bérbeadásából képződő bevétel,
* értékpapír értékesítésből származó bevétel, értékpapírok kamatai,
* fejlesztésre átvett eszközök,
* fejlesztési pályázatok elnyert eszközei,
* cél és címzett támogatások,
* fejlesztési hitelek,
* EU-spályázati eszközök.

**(4)** Az önkormányzat felújítási és felhalmozási költségvetését a 9. melléklet tartalmazza.

**(5)** A pályázati- és polgármesteri alap felosztását a 10. melléket tartalmazza.

**(6)** A fejlesztési eszközök megfelelő előirányzataiból képezett környezetvédelmi alapot a 11., a lakásalapot a 12. melléklet tartalmazza.

**(7)** Az Önkormányzat EU-s forrásokból megvalósítani tervezett fejlesztéseit a 13. melléklet tartalmazza.

**Normatív állami hozzájárulás**

**9.§** Mohács város önkormányzatának juttatott állami hozzájárulások mértékét a 14. melléklet tartalmazza.

**A céljelleggel juttatott támogatások**

**10.§ (1)** A céljelleggel juttatott támogatásokat a 15. melléklet tartalmazza.

**(2)** A céljelleggel juttatott támogatásokból a társadalmi szervezetek, alapítványok támogatására elkülönített alap felosztásáról a Képviselő-testület a költségvetés elfogadását követő ülésén dönt.

**(3)** A 10-12. mellékleteket a Képviselő-testület az egyes pótköltségvetések során az alapok felosztásának megfelelően módosítja.

**(4)** A nemzetiségi önkormányzatok részére juttatott támogatásokat az Önkormányzat igazgatási költségvetése tartalmazza.

**(5)** A céljelleggel juttatott támogatások igénylési és elszámolási rendjét a 45. szabályzat tartalmazza.

## Többéves kihatással járó döntések

**11.§** Az Önkormányzat többéves kihatással járó döntéseinek számszerűsítését évenkénti bontásban és összesítve a 16. melléklet tartalmazza.

## Gördülő tervezés

**12.§** Az Önkormányzat költségvetésének tárgyévet követő két évben várható előirányzatait a 17. melléklet tartalmazza.

### **Az előirányzat-felhasználási ütemterv**

**13.§** Az előirányzat-felhasználási ütemtervet és annak indoklását a 18. melléklet tartalmazza.

**Az Önkormányzat által nyújtott közvetett támogatások**

**14.§** Az Önkormányzat által nyújtott közvetett támogatások Áht. 24.§ (4) bekezdésének c) pontja és az Ávr. 28.§ a-e) pontja alapján készített kimutatását a 19. melléklet tartalmazza.

**A Pénzügyi és Gazdasági Bizottság véleménye**

**15.§** A Pénzügyi és Gazdasági Bizottság 2020. évi költségvetésről alkotott véleményét a 20. melléklet tartalmazza.

**Az önállóan működő és gazdálkodó, valamit az önállóan működő költségvetési szervekkel történt egyeztetés dokumentuma**

**16.§** Az önállóan működő és gazdálkodó, valamint az önállóan működő szervek vezetőivel történt egyeztetés dokumentálását a 21. melléklet tartalmazza.

**Az önkormányzat Áht. 29/A.§-a szerinti tervszámok**

###### 17.§ Az önkormányzat Áht. 29/A.§-a szerinti tervszámokat a 22. melléklet tartalmazza.

#### Kötelező- és önként vállalt feladatok

**18.§** A kötelező- és önként vállalt feladatok kimutatását a 23/A. és a 23/B. mellékletek tartalmazzák.

###### A költségvetés végrehajtására vonatkozó szabályok

**19.§ (1)** Az önkormányzati költségvetési szervek többlet-bevételének felhasználása a Képviselő-testület előzetes jóváhagyása és a saját előirányzat módosítása után történhet meg.

**(2)** Az önkormányzati költségvetési szerveknél a havi illetmény kifizetése a tárgyhót követő hónap 10. napján történik, kivéve, ha az ünnepnapra vagy munkaszüneti napra esik, mert ez esetben a kifizetés a 10-ét megelőző utolsó munkanapon történik.

**(3)** Az önkormányzat és az önkormányzati költségvetési szervek számláját a Raiffeisen Bank ZRt. vezeti.

**(4)** Az önkormányzati költségvetési szervek a Képviselő-testület jóváhagyása nélkül kezességvállalásra és hitelfelvételre nem jogosultak.

**(5)** Az önkormányzati költségvetési gazdálkodás átmeneti likviditási zavarait a számlavezető pénzintézetnél létesített 300 millió forint mértékű folyószámlahitellel biztosítja. A fejlesztési feladatokkal kapcsolatban szükségessé váló hitelek felvételéről a Képviselő-testület egyedileg dönt.

# (6) A hitelműveletekkel kapcsolatos hatásköröket a Képviselő-testület felhatalmazása alapján, annak utólagos tájékoztatásával a polgármester gyakorolja.

**(7)** Az 5. bekezdésben felsoroltak végrehajtásaként a Képviselő-testület megbízza a polgármestert,

1. hogy a folyószámla-hitelkerettel kapcsolatos tárgyalásokat folytassa le a számlavezető pénzintézettel, és a folyószámla-hitelszerződést írja alá,
2. felhalmozási hitel esetében a hitelfelvétel érdekében, amennyiben azt a törvény kötelezővé teszi, a közbeszerzési eljárást és kormányzati engedélykérést folytassa le és a nyertes pályázóval kösse meg a hitelszerződést.

**(8)** Az önkormányzatnál és intézményeiben a kisértékű tárgyi eszközök háromévenként kerülnek leltározásra.

#### A költségvetés előirányzatainak módosítására, átcsoportosítására vonatkozó szabályok

**20.§** Mohács Város Képviselő-testülete felhatalmazza a polgármestert, hogy a költségvetés bevételi és kiadási előirányzatainak módosítását és a kiadások közötti átcsoportosításokat saját hatáskörében végrehajtson. A Képviselő-testület utólag, a végrehajtott előirányzat módosítások, és átcsoportosítások átvezetéseként módosítja költségvetési rendeletet.

## Záró rendelkezések

**21.§** **(1)** A helyi közműépítésekről szóló 27/2007.(X.27.)ör. 7.§ (1) bekezdésébe meghatározott fejlesztési hozzájárulás 2020. évi legkisebb mértékét önkormányzati beruházás esetén az alábbiak szerint határozza meg:

a) vízvezeték hálózat esetén 224.000 Ft +ÁFA/m3/nap,

b) szennyvízcsatorna hálózat esetén 240.000 Ft +ÁFA/m3/nap.

**(2)** Önkormányzati beruházásban megvalósuló lakossági ellátási célú víz-és szennyvízhálózat létestése esetén, valamint építőközösség tagjainak érdekeltségi egységenként az alábbi legkisebb önrészt kell vállalniuk:

a) vízvezeték hálózat esetén 134.000 Ft +ÁFA,

b) szennyvízcsatorna létesítése esetén 134.000 Ft +ÁFA.

**(3)** Az útépítési érdekeltségi hozzájárulásról szóló 31/2007.(XI.16.)ör. 3.§ (1) bekezdésében meghatározott fejlesztési hozzájárulás 2017. évi legkisebb mértékét az alábbiak szerint határozza meg:

a) útépítés esetén 150.000 Ft +ÁFA,

b) járdaépítés esetén 52.000 Ft + ÁFA.

**(4)** Vízvezeték-hálózat és szennyvízcsatorna létesítése esetén a fizetés módja a következő:

a) szerződéskötéskor történő egyösszegű fizetés esetén 134.000 Ft +ÁFA,

1. részletfizetés esetén az alábbi díjak alkalmazandók:

* 12 havi részletfizetésnél 12.500 Ft +ÁFA/hó,
* 18 havi részletfizetésnél 8.500 Ft +ÁFA/hó,
* 36 havi részletfizetésnél 4.500 Ft +ÁFA/hó fizetendő.

**(5)** Közterület felbontásával kapcsolatos eljárás során az engedélyes a közterület igénybevételéért 10.000 Ft +ÁFA szakfelügyeleti díjat és 600 Ft/m² közterület igénybevételi (érintett zöldterület, út és járda után) díjat köteles a munka megkezdése előtt befizetni.

**22.§** Az anyakönyvi eljárásról szóló 3/2011.(I.24.)ör. számú rendelet melléklete helyébe jelen rendelet 24. melléklete szerinti melléklet kerül.

**23.§ (1)** Az Áht. 25.§ (4)bekezdése alapján aPolgármester beszámol a Képviselő-testületnek arról, hogy az önkormányzatot illető bevételek beszedése és az előző évi kiadási előirányzatokon belül a kiadások arányos teljesítése a jogszabályi előírások szerint történt, és az átmeneti gazdálkodás során keletkező bevételek és teljesített kiadások jelen költségvetési rendeletbe beépítésre kerültek.

**(2)** A Képviselő-testület felhatalmazza a polgármestert és a költségvetési szervek vezetőit az önkormányzat költségvetésében elfogadott, előírt bevételek beszedésére, kiadások teljesítésére.

**(3)** A Képviselő-testület 2020. évben a köztisztviselői illetményalap mértékét 46.380 Forint összegben állapítja meg.

# Hatályba lépés

**22.§** E rendelet kihirdetése napján lép hatályba, rendelkezéseit 2020. január 1-től kell alkalmazni.

Mohács, 2020. február 14.

Csorbai Ferenc Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2020. február 17.

Dr. Kovács Mirella

jegyző